SUL:n puheenjohtaja Sami Itani näkisi mielellään yleisurheilun Suomi–Ruotsi-ottelun uusitulla Olympiastadionilla, muttei millä tahansa ehdoilla.

Helsingin pormestari Jan Vapaavuori ja Suomen Urheiluliiton puheenjohtaja Sami Itani.­

Helsingin pormestari Jan Vapaavuori kritisoi lauantaina rajusti yleisurheiluväen pohdintaa siitä, järjestetäänkö yleisurheilun Suomi–Ruotsi-ottelua tulevaisuudessakaan Helsingissä uusitulla Olympiastadionilla.

”On täysin mahdoton ajatus, että julkinen valta panee jättisumman Olympiastadionin remonttiin ja että urheiluväki vielä empii pitääkö siellä isoimpia tapahtumiaan”, Vapaavuori kirjoitti Twitterissä.